Alboraia continua reduint la desocupació i marca al juny un nou rècord a la baixa en 15 anys
13 de juliol de 2023

Alboraia ha registrat un nou nivell inferior de persones desocupades amb 1.039 demandants de treball, dins de la seua tendència dels últims anys de reducció de desocupació. La xifra suposa un nou mínim històric des d'octubre de 2008, rècord que fins ara romania en 1.046 persones, la qual cosa marca una nova fita en els últims 15 anys.

La dada també situa al municipi com el quart de l'Horta Nord on més baixa l'atur respecte a juny de 2022, amb una reducció de 67 persones i un descens del 6,06%, segons dades del Ministeri de Treball. El descens contribueix a la baixada en termes comarcals (17.868 actualment), amb 1.241 persones menys en el registre, enfront dels 19.109 del mateix mes de l'any passat i els 25.332 de 2016.

Les noves contractacions també continuen disparades, en aquest cas a l'alça. Amb 571 contractes realitzats durant juny de 2023, Alboraia es posiciona com a motor d'ocupació a la comarca sent el tercer municipi a signar més contractes i establint el rècord de major número dels mateixos en els últims 11 mesos en la localitat, quan es van aconseguir 684 contractacions al juliol de 2022.